|  |  |
| --- | --- |
| **MESTNA OBČINA PTUJ**  ŽUPAN |  |

Številka: 478-87/2011

Datum: 7. 6. 2016

**Mestnemu svetu**

**Mestne občine Ptuj**

**Zadeva: Predlog Sklepa o prodaji nepremičnin parc. št. 880/12 in parc. št. 775/16, obe k.o. 388-Rogoznica**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15), predlagam mestnemu svetu v obravnavo in sprejem predlog Sklepa o prodaji nepremičnin parc. št. 880/12 in parc. št. 775/16, obe k.o. 388-Rogoznica.

**Miran SENČAR,**

**župan Mestne občine Ptuj**

Priloga:

* predlog sklepa z obrazložitvijo

PREDLOG

junij 2016

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_ junija 2016, na predlog župana sprejel naslednji

**S K L E P**

Prodata se nepremičnini parc. št. 880/12, v izmeri 108 m2 in parc. št. 775/16, v izmeri 30 m2, obe k.o. 388-Rogoznica.

Izhodiščna vrednost nepremičnine parc. št. 880/12, k.o. 388-Rogoznica znaša 2.160,00 EUR, izhodiščna vrednost nepremičnine parc. št. 775/16, k.o. 388-Rogoznica pa 600,00 EUR.

Prodaja navedenih nepremičnin se v skladu z 23. členom Zakona o stvarnem premoženju države in samoupravnih lokalnih skupnosti opravi po metodi neposredne pogodbe.

Ta sklep prične veljati z dnem sprejema na Mestnem svetu Mestne občine Ptuj.

Številka: 478-87/2011

Datum:

O b r a z l o ž i t e v :

**a.) Pravna podlaga:**

Navedeni nepremičnini sta zajeti v Načrtu ravnanja z nepremičnim premoženjem Mestne občine Ptuj za leto 2016, ki je bil sprejet ob sprejemu Odloka o proračunu Mestne občine Ptuj za leto 2016. Predlagana prodaja se bo izvedla v skladu z določili Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14, 14/15-ZUUJFO in 76/15) in Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13, 10/14) po metodi neposredne pogodbe. Namera o sklenitvi neposredne pogodbe bo objavljena na spletni strani Mestne občine Ptuj najmanj 15 dni pred nameravano sklenitvijo neposredne pogodbe in bo objavljena najmanj 15 dni. V skladu z določbo 40. člena uredbe bo prodajalec z zainteresiranimi osebami opravil pogajanja o ceni. S ponudnikom, ki bo ponudil najvišjo ceno, bo sklenjena neposredna prodajna pogodba. Gradivo je predhodno obravnavala Komisija za vodenje in nadzor postopka razpolaganja s stvarnim premoženjem.

**b.) Predmet in obseg stvarnega premoženja:**

* Nepremičnini ležita na območju stanovanjskih površin ob Cesti 8. Avgusta. Nepremičnina parc. št. 880/12, k.o. 388-Rogoznica, v naravi predstavlja tlakovano površino pred poslovnim objektom, ki stoji na sosednji nepremičnini.
* Za nakup navedenih nepremičnin je zainteresiran lastnik stavbe, ki stoji na sosednji nepremičnini parc. št. 785/36, 388-Rogoznica.



**c.) Pravni pregled stanja stvarnega premoženja:**

Nepremičnina parc. št. 880/12, k.o. 388-Rogoznica, je v lasti Mestne občine Ptuj. Pri predmetni nepremičnini je sicer na dan vpogleda v zemljiško knjigo (7.6.2016) še razvidna zaznamba grajenega javnega dobra, vendar je v zvezi z navedeno zaznambo Mestni svet Mestne občine Ptuj na svoji 18. seji, dne 23.5.2016, že sprejel Sklep o ukinitvi statusa grajenega javnega dobra za nepremičnino parc. št. 880/12, k.o. 388-Rogoznica. Postopek izbrisa predmetne zaznambe je tako v teku.

Nepremičnina parc. št. 775/16, k.o. 388-Rogoznica, je v lasti Mestne občine Ptuj in je brez obremenitev.

Ob podpisu prodajne pogodbe se bo na nepremičnini parc. št. 880/12, k.o. 388-Rogoznica, za potrebe vzdrževanja, popravila, obnove in nadzora izgrajenega kanalizacijskega omrežja v korist Mestne občine Ptuj vknjižila služnostna pravica.

**č.) Ocenitev stvarnega premoženja:**

Komisija za vodenje in nadzor postopka razpolaganja s stvarnim premoženjem je na svoji 13. seji dne 8.6.2016 sklenila, da se pri predlagani prodaji vrednost nepremičnin določi izkustveno, in sicer se upošteva vrednost, po kateri se je odsvojilo primerljive nepremičnine.

V skladu z navedenim tako vrednost nepremičnine parc. št. 880/12, k.o. 388-Rogoznica, znaša 2.160,00 EUR (20,00 EUR/m2), vrednost nepremičnine parc. št. 775/16, k.o. 388-Rogoznica, pa 600,00 EUR (20,00 EUR/m2).

Na podlagi navedenega mestnemu svetu predlagam obravnavo in sprejem sklepa v predloženem besedilu.

Pripravila: Miran SENČAR,

Nina M. Ogrizek župan Mestne občine Ptuj